CELEX: 32022R0662
Language: lt
Date: 2022-04-21 00:00:00
Title: Tarybos įgyvendinimo reglamentas (ES) 2022/662 2022 m. balandžio 21 d. kuriuo įgyvendinamas Reglamentas (ES) Nr. 401/2013 dėl ribojamųjų priemonių, taikomų atsižvelgiant į padėtį Mianmare / Birmoje

2022 4 22   
               
               
                  LT
               
               
                  Europos Sąjungos oficialusis leidinys
               
               
                  L 121/1
               
            
         TARYBOS ĮGYVENDINIMO REGLAMENTAS (ES) 2022/662
         2022 m. balandžio 21 d.
         kuriuo įgyvendinamas Reglamentas (ES) Nr. 401/2013 dėl ribojamųjų priemonių, taikomų atsižvelgiant į padėtį Mianmare / Birmoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gegužės 2 d. Tarybos reglamentą (ES) Nr. 401/2013 dėl ribojamųjų priemonių, taikomų atsižvelgiant į padėtį Mianmare / Birmoje, kuriuo panaikinamas Reglamentas (EB) Nr. 194/2008 (1), ypač į jo 4i straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2013 m. gegužės 2 d. Taryba priėmė Reglamentą (ES) Nr. 401/2013;
                  
               
                     (2)
                  
                  
                     Taryba peržiūrėjo Reglamento (ES) Nr. 401/2013 IV priede pateiktą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą. Remiantis ta peržiūra, informacija, susijusi su devyniais įrašais, turėtų būti iš dalies pakeista;
                  
               
                     (3)
                  
                  
                     Todėl Reglamentas (ES) Nr. 401/2013 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 401/2013 IV priedas iš dalies keičiamas taip, kaip išdėstyta šio reglamento priede.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 21 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  OL L 121, 2013 5 3, p. 1.
      
      
         
            PRIEDAS
            Reglamento (ES) Nr. 401/2013 IV priedo skirsnio „A. 4a straipsnyje nurodyti fiziniai asmenys“ 15, 16, 17, 20, 23, 35, 36, 37 ir 38 įrašai pakeičiami šiais įrašais:
            
               
                            
                        
                        
                           Vardas, pavardė
                        
                        
                           Identifikavimo informacija
                        
                        
                           Priežastys
                        
                        
                           Įtraukimo į sąrašą data
                        
                     
                           „15.
                        
                        
                           Min Aung Hlaing
                        
                        
                           Gimimo data: 1956 m. liepos 3 d.
                           Gimimo vieta: Tavoy (Tavojus), Mianmaras / Birma
                           Pilietybė: Mianmaro
                           Nacionalinis identifikavimo Nr.: 12/SAKHANA(N)020199
                           Lytis: vyras
                        
                        
                           Min Aung Hlaing nuo 2011 m. yra Mianmaro ginkluotųjų pajėgų (Tatmadaw) vyriausiasis vadas. Jis yra Valstybės administracijos tarybos (SAC) pirmininkas ir Nacionalinės gynybos ir saugumo tarybos (NDSC) narys. 2021 m. rugpjūčio 1 d. Min Aung Hlaing pasiskelbė Ministru Pirmininku. 2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare / Birmoje: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe 2021 m. vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. 2021 m. vasario 2 d. įsteigta SAC, kuriai pavesta ši valdžia, neleidžiant demokratiškai išrinktai Vyriausybei vykdyti savo įgaliojimų. 2022 m. sausio 31 d. Min Aung Hlaing prašymu NDSC oficialiai pratęsė nepaprastąją padėtį iki 2022 m. liepos 31 d.
                           Sutelkęs visus įgaliojimus ir kaip SAC pirmininkas vyriausiasis vadas Min Aung Hlaing tiesiogiai dalyvavo priimant sprendimus dėl valstybės funkcijų ir už tai buvo atsakingas, todėl yra atsakingas už kenkimą demokratijai ir teisinei valstybei Mianmare / Birmoje. Be to, SAC priėmė sprendimus, kuriais apribotos teisės į saviraiškos laisvę, įskaitant galimybes gauti informaciją, ir taikių susirinkimų laisvę. Karinės pajėgos ir valdžios institucijos, veikiančios kontroliuojant SAC, nuo 2021 m. vasario 1 d. vykdė šiurkščius žmogaus teisių pažeidimus: žudė civilius beginklius protestuotojus, ribojo susirinkimų laisvę ir saviraiškos laisvę, be kita ko, ribodamos prieigą prie interneto ir savavališkai suimdamos bei sulaikydamos opozicijos vadovus ir perversmo oponentus. SAC pirmininkas vyriausiasis vadas Min Aung Hlaing yra tiesiogiai atsakingas už tuos represinius sprendimus ir šiurkščius žmogaus teisių pažeidimus.
                           2018 m. JT ir tarptautinės pilietinės visuomenės organizacijos pranešė apie itin šiurkščius žmogaus teisių pažeidimus ir šiurkščius tarptautinės humanitarinės teisės pažeidimus, kuriuos karinės ir policijos pajėgos nuo 2011 m. vykdė Kačinų, Rachinų ir Šanų valstijose prieš rohinjus, ir padarė išvadą, kad dauguma tų pažeidimų prilygsta sunkiausiems nusikaltimams pagal tarptautinę teisę. Nuo 2011 m. Min Aung Hlaing yra Tatmadaw vyriausiasis vadas, todėl jis yra tiesiogiai atsakingas už tuos prieš rohinjus nukreiptus šiurkščius pažeidimus.
                        
                        
                           2021 3 22
                        
                     
                           16.
                        
                        
                           Myint Swe
                        
                        
                           Gimimo data: 1951 m. gegužės 24 d.
                           Pilietybė: Mianmaro
                           Lytis: vyras
                        
                        
                           Generolas leitenantas Myint Swe yra Mianmaro ginkluotųjų pajėgų (Tatmadaw) narys ir iki 2021 m. vasario 1 d. buvo Tatmadaw paskirtas viceprezidentas. 2021 m. vasario 1 d. Myint Swe dalyvavo Nacionalinės gynybos ir saugumo tarybos (NDSC) posėdyje su kitais Tatmadaw nariais. NDSC posėdis buvo antikonstitucinis, nes jame nedalyvavo jos civiliai nariai. Tame posėdyje Myint Swe paskelbtas laikinuoju prezidentu. Tada Myint Swe paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Buvo pažeista nepaprastosios padėties paskelbimo procedūra, nes pagal Konstituciją tik prezidentas turi įgaliojimus paskelbti šią padėtį. 2022 m. sausio 31 d. Myint Swe patvirtino nepaprastosios padėties pratęsimą iki 2022 m. liepos 31 d.
                           Sutikdamas eiti laikinojo prezidento pareigas ir perduodamas teisėkūros, teisminę ir vykdomąją valdžią vyriausiajam vadui, Myint Swe prisidėjo prie demokratiškai išrinktos Vyriausybės nuvertimo ir todėl yra atsakingas už kenkimą demokratijai ir teisinei valstybei Mianmare / Birmoje.
                        
                        
                           2021 3 22
                        
                     
                           17.
                        
                        
                           Soe Win
                        
                        
                           Gimimo data: 1960 m. kovo 1 d.
                           Pilietybė: Mianmaro
                           Lytis: vyras
                        
                        
                           Soe Win nuo 2011 m. yra Mianmaro ginkluotųjų pajėgų (Tatmadaw) vyriausiojo vado pavaduotojas. Jis yra Valstybės administracijos tarybos (SAC) pirmininko pavaduotojas ir Nacionalinės gynybos ir saugumo tarybos (NDSC) narys. 2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe 2021 m. vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. 2021 m. vasario 2 d. įsteigta SAC, kuriai pavesta ši valdžia, neleidžiant demokratiškai išrinktai Vyriausybei vykdyti savo įgaliojimų. Soe Win dalyvavo 2022 m. sausio 31 d. NDSC posėdyje, kuriame nepaprastoji padėtis pratęsta iki 2022 m. liepos 31 d.
                           SAC pirmininko pavaduotojas, vyriausiojo vado pavaduotojas Soe Win tiesiogiai dalyvavo priimant sprendimus dėl valstybės funkcijų ir už tai buvo atsakingas, todėl yra atsakingas už kenkimą demokratijai ir teisinei valstybei Mianmare / Birmoje. Be to, SAC priėmė sprendimus, kuriais apribotos teisės į saviraiškos laisvę, įskaitant galimybes gauti informaciją, ir taikių susirinkimų laisvę. Karinės pajėgos ir valdžios institucijos, veikiančios kontroliuojant SAC, nuo 2021 m. vasario 1 d. vykdė šiurkščius žmogaus teisių pažeidimus: žudė civilius beginklius protestuotojus, ribojo susirinkimų laisvę ir saviraiškos laisvę, be kita ko, ribodamos prieigą prie interneto ir savavališkai suimdamos bei sulaikydamos opozicijos vadovus ir perversmo oponentus.
                           SAC pirmininko pavaduotojas vyriausiojo vado pavaduotojas Soe Win yra tiesiogiai atsakingas už tuos represinius sprendimus ir šiurkščius žmogaus teisių pažeidimus.
                           2018 m. Jungtinės Tautos ir tarptautinės pilietinės visuomenės organizacijos pranešė apie itin šiurkščius žmogaus teisių pažeidimus ir šiurkščius tarptautinės humanitarinės teisės pažeidimus, kuriuos karinės ir policijos pajėgos nuo 2011 m. vykdė Kačinų, Rachinų ir Šanų valstijose prieš rohinjus, ir padarė išvadą, kad dauguma tų pažeidimų prilygsta sunkiausiems nusikaltimams pagal tarptautinę teisę. Nuo 2011 m. Soe Win yra Tatmadaw vyriausiojo vado pavaduotas, todėl jis yra atsakingas už tuos prieš rohinjus nukreiptus šiurkščius pažeidimus.
                        
                        
                           2021 3 22
                        
                     
                           20.
                        
                        
                           Mya Tun Oo
                        
                        
                           Gimimo data: 1961 m. gegužės 5 arba 5 d.
                           Pilietybė: Mianmaro
                           Lytis: vyras
                        
                        
                           Generolas Mya Tun Oo yra Mianmaro ginkluotųjų pajėgų (Tatmadaw) narys. 2021 m. vasario 1 d. jis paskirtas gynybos ministru ir yra Valstybės administracijos tarybos (SAC) narys.
                           2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe 2021 m. vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. 2021 m. vasario 2 d. įsteigta SAC, kuriai pavesta ši valdžia, neleidžiant demokratiškai išrinktai Vyriausybei vykdyti savo įgaliojimų. Mya Tun Oo dalyvavo 2022 m. sausio 31 d. Nacionalinės gynybos ir saugumo tarybos (NDSC) posėdyje, kuriame nepaprastoji padėtis pratęsta iki 2022 m. liepos 31 d. NDSC ir SAC narys generolas Mya Tun Oo tiesiogiai dalyvavo priimant sprendimus dėl valstybės funkcijų ir už tai buvo atsakingas, todėl yra atsakingas už kenkimą demokratijai ir teisinei valstybei Mianmare / Birmoje.
                           Be to, SAC priėmė sprendimus, kuriais apribotos teisės į saviraiškos laisvę, įskaitant galimybes gauti informaciją, ir taikių susirinkimų laisvę. Karinės pajėgos ir valdžios institucijos, veikiančios kontroliuojant SAC, nuo 2021 m. vasario 1 d. vykdė šiurkščius žmogaus teisių pažeidimus: žudė civilius beginklius protestuotojus, ribojo susirinkimų laisvę ir saviraiškos laisvę, be kita ko, ribodamos prieigą prie interneto ir savavališkai suimdamos bei sulaikydamos opozicijos vadovus ir perversmo oponentus.
                           SAC narys generolas Mya Tun Oo yra tiesiogiai atsakingas už tuos represinius sprendimus ir šiurkščius žmogaus teisių pažeidimus. Be to, kaip gynybos ministras Mya Tun Oo yra atsakingas už 2021 m. gruodžio 25 d. karinių pajėgų išpuolius Kajų valstijoje, kurių metu žuvo daugiau kaip 30 žmonių, įskaitant vaikus ir humanitarinius darbuotojus, ir masinį civilių gyventojų žudymą ir kankinimą visame Mianmare. Todėl jis yra atsakingas už šiurkščius žmogaus teisių pažeidimus Mianmare / Birmoje.
                           2018 m. Jungtinės Tautos ir tarptautinės pilietinės visuomenės organizacijos pranešė apie itin šiurkščius žmogaus teisių pažeidimus ir šiurkščius tarptautinės humanitarinės teisės pažeidimus, kuriuos karinės ir policijos pajėgos nuo 2011 m. vykdė Kačinų, Rachinų ir Šanų valstijose prieš rohinjus, ir padarė išvadą, kad dauguma tų pažeidimų prilygsta sunkiausiems nusikaltimams pagal tarptautinę teisę. Nuo 2016 m. rugpjūčio mėn. Mya Tun Oo iki jo paskyrimo gynybos ministru buvo Mianmaro ginkluotųjų pajėgų (Tatmadaw) pakaitinis štabo viršininkas – Tatmadaw ėjo trečias pagal svarbą pareigas. Eidamas šias pareigas jis prižiūrėjo karines operacijas, vykdomas Rohinjų valstijoje, ir koordinavo įvairių ginkluotųjų pajėgų, įskaitant kariuomenę, karines jūrų ir oro pajėgas, veiklą, taip pat artilerijos naudojimą. Todėl jis atsakingas už tuos prieš rohinjus nukreiptus šiurkščius pažeidimus.
                        
                        
                           2021 3 22
                        
                     
                           23.
                        
                        
                           Maung Maung Kyaw
                        
                        
                           Gimimo data: 1964 m. liepos 23 d.
                           Pilietybė: Mianmaro
                           Lytis: vyras
                        
                        
                           Generolas Maung Maung Kyaw yra Mianmaro ginkluotųjų pajėgų (Tatmadaw) narys ir Valstybės administracijos tarybos (SAC) narys. Anksčiau – nuo 2018 m. iki 2022 m. sausio mėn. – jis ėjo Mianmaro oro pajėgų vyriausiojo vado pareigas. 2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe 2021 m. vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. 2021 m. vasario 2 d. įsteigta SAC, kuriai pavesta ši valdžia, neleidžiant demokratiškai išrinktai Vyriausybei vykdyti savo įgaliojimų. SAC narys generolas Maung Maung Kyaw tiesiogiai dalyvavo priimant sprendimus dėl valstybės funkcijų ir buvo už tai atsakingas, todėl yra atsakingas už kenkimą demokratijai ir teisinei valstybei Mianmare / Birmoje.
                           Be to, SAC priėmė sprendimus, kuriais apribotos teisės į saviraiškos laisvę, įskaitant galimybes gauti informaciją, ir taikių susirinkimų laisvę. Karinės pajėgos ir valdžios institucijos, veikiančios kontroliuojant SAC, nuo 2021 m. vasario 1 d. vykdė šiurkščius žmogaus teisių pažeidimus: žudė civilius beginklius protestuotojus, ribojo susirinkimų laisvę ir saviraiškos laisvę, be kita ko, ribodamos prieigą prie interneto ir savavališkai suimdamos bei sulaikydamos opozicijos vadovus ir perversmo oponentus. SAC narys generolas Maung Maung Kyaw yra tiesiogiai atsakingas už tuos represinius sprendimus ir šiurkščius žmogaus teisių pažeidimus. Be to, kaip buvęs Mianmaro oro pajėgų vadovas, jis buvo tiesiogiai atsakingas už 2021 m. gruodžio mėn. Kajų valstijoje įvykdytus sprogdinimus, nukreiptus prieš civilius gyventojus ir pareikalavusius daug aukų. Todėl jis yra atsakingas už šiurkščius žmogaus teisių pažeidimus.
                        
                        
                           2021 3 22
                        
                     
                           35.
                        
                        
                           U Chit Naing
                           (dar žinomas kaip: Sate Pyin Nyar)
                        
                        
                           Gimimo data: 1948 m. gruodžio mėn.
                           Gimimo vieta: Kyee Nee Village (Kyee Nee kaimas), Chauk Township (Čauko gyvenvietė), Magway Region (Magvės regionas), Mianmaras / Birma
                           Pilietybė: Mianmaro
                           Lytis: vyras
                           Adresas: 150, Yadanar Street, Yadanar Housing (near Tine Yin Thar Village), Tharkayta Township, Yangon, Myanmar
                        
                        
                           U Chit Naing yra Sąjungos Vyriausybės ministras, vadovaujantis Sąjungos Vyriausybės kabineto ministerijai (2). Nuo 2021 m. vasario 2 d. iki 2021 m. rugpjūčio 1 d. jis buvo informacijos ministras. Jį paskyrė Valstybės administracijos tarybos (SAC), kuri nuo 2021 m. vasario 2 d. perėmė valstybės teisėkūros, vykdomąją ir teisminę valdžią, pirmininkas. Eidamas informacijos ministro pareigas jis buvo atsakingas už valstybinę žiniasklaidą (MWD, MRTV, laikraščius Myanmar Alin, Kyemon ir Global New Light of Myanmar bei Mianmaro žinių agentūrą (MNA) ir Myanmar Digital News), taigi už oficialių žinių transliavimą bei skelbimą. Jam einant informacijos ministro pareigas, laikraščiai ėmė intensyviai spausdinti kariuomenei palankius straipsnius, todėl jis atsakingas už chuntos propagandą ir dezinformacijos platinimą valstybinėje žiniasklaidoje, kuri skelbia neteisingą informaciją. Jis tiesiogiai atsakingas už sprendimus, kuriais nustatytos griežtos priemonės Mianmaro žiniasklaidai. Tai apima nurodymus, kuriais nepriklausomai žiniasklaidai įsakyta nevartoti žodžių „perversmas“, „karinis režimas“ ir „chunta“ ir dėl kurių šalyje uždrausta veikti penkiems vietos naujienų kanalams. Jam ėjus ankstesnes ir einant dabartines Vyriausybės nario pareigas, jo veiksmai, politika ir veikla kenkia demokratijai ir teisinei valstybei Mianmare / Birmoje.
                        
                        
                           2021 4 19
                        
                     
                           36.
                        
                        
                           Soe Htut
                        
                        
                           Gimimo data: 1960 m. kovo 29 d.
                           Gimimo vieta: Mandalay (Mandalajus), Mianmaras / Birma
                           Pilietybė: Mianmaro
                           Lytis: vyras
                        
                        
                           Generolas leitenantas Soe Htut yra Mianmaro ginkluotųjų pajėgų (Tatmadaw) narys. Jis taip pat yra Valstybės administracijos tarybos (SAC), kuriai vadovauja vyriausiasis vadas Min Aung Hlaing, narys.
                           2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe 2021 m. vasario 1 d. paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. 2021 m. vasario 2 d. įsteigta SAC, kuriai pavesta ši valdžia, neleidžiant demokratiškai išrinktai Vyriausybei vykdyti savo įgaliojimų.
                           2021 m. vasario 1 d. Soe Htut buvo paskirtas vidaus reikalų ministru. Soe Htut dalyvavo 2022 m. sausio 31 d. Nacionalinės gynybos ir saugumo komiteto (NDSC) posėdyje, kuriame nepaprastoji padėtis pratęsta iki 2022 m. liepos 31 d. Dėl to sprendimo ir einant SAC nario pareigas jo veikla ir politika kenkia demokratijai ir teisinei valstybei Mianmare / Birmoje.
                           Vidaus reikalų ministras yra atsakingas už Mianmaro policijos pajėgas, priešgaisrinę tarnybą ir kalėjimų tarnybą. Vidaus reikalų ministerijos funkcijos apima valstybės saugumą ir teisėtvarką. Eidamas šias pareigas, generolas leitenantas Soe Htut yra atsakingas už šiurkščius žmogaus teisių pažeidimus, kuriuos Mianmaro policija įvykdė po 2021 m. vasario 1 d. karinio perversmo, įskaitant civilių ir beginklių protestuotojų žudymą, asociacijų laisvės ir taikių susirinkimų laisvės pažeidimus, savavališkus opozicijos lyderių ir taikių protestuotojų suėmimus bei sulaikymą ir saviraiškos laisvės pažeidimus.
                           Be to, kaip SAC narys generolas leitenantas Soe Htut tiesiogiai dalyvavo priimant sprendimus dėl valstybės funkcijų ir buvo už tai atsakingas, todėl yra atsakingas už kenkimą demokratijai ir teisinei valstybei Mianmare / Birmoje. Jis taip pat yra tiesiogiai atsakingas už SAC priimtus represinius sprendimus, įskaitant teisės aktus, kuriais pažeidžiamos Mianmaro piliečių žmogaus teisės ir ribojamos jų laisvės, ir už šiurkščius Mianmaro saugumo pajėgų įvykdytus žmogaus teisių pažeidimus.
                        
                        
                           2021 6 21
                        
                     
                           37.
                        
                        
                           Tun Tun Naung
                           (dar žinomas kaip Tun Tun Naing; dar žinomas kaip Htun Htun Naung)
                        
                        
                           Gimimo data: 1963 m. balandžio 30 d.
                           Pilietybė: Mianmaro;
                           Lytis: vyras
                        
                        
                           Generolas leitenantas Tun Tun Naung yra Mianmaro ginkluotųjų pajėgų (Tatmadaw) narys ir buvęs vadas. Jis yra sienų reikalų ministras ir Nacionalinės gynybos ir saugumo tarybos narys (NDSC). 2013 m. Tun Tun Naung buvo šiaurinės karinės apygardos vadas, prižiūrėjęs Birmos karinį konfliktą su Kačinų nepriklausomybės armija. Šiame konflikte Tun Tun Naung vadovaujamos Mianmaro pajėgos vykdė šiurkščius žmogaus teisių pažeidimus ir tarptautinės humanitarinės teisės pažeidimus. 2017 m. Tun Tun Naung vadovavo „1-ajam specialiųjų operacijų biurui“. Jo vadovaujami kariai vykdė žiaurumus ir šiurkščius žmogaus teisių pažeidimus prieš etnines mažumas Rachinų valstijoje vykdant „rohinjų valymo operacijas“. Tos operacijos buvo pradėtos 2017 m. rugpjūčio 25 d. ir apėmė savavališkus rohinjų žudymus, fizinę prievartą prieš juos, jų kankinimus, seksualinį smurtą prieš juos ir jų sulaikymą. 2013 ir 2017 m. Tun Tun Naung buvo vadas, todėl jis yra atsakingas už šiurkščius žmogaus teisių pažeidimus Mianmare / Birmoje.
                           2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Gynybos pajėgų vyriausiajam vadui vyriausiajam generolui Min Aung Hlaing. Tų įvykių metu 2021 m. vasario 1 d. Tun Tun Naung sutiko būti paskirtas Sąjungos Vyriausybės sienų reikalų ministru ir taip tapo Nacionalinės gynybos ir saugumo tarybos (NDSC) nariu. Tun Tun Naung dalyvavo 2022 m. sausio 31 d. NDSC posėdyje, kuriame nepaprastoji padėtis pratęsta iki 2022 m. liepos 31 d. Dėl to sprendimo ir būdamas Sąjungos Vyriausybės nariu ir sienų reikalų ministru Tun Tun Naung yra atsakingas už veiklą, kuria kenkiama demokratijai ir teisinei valstybei Mianmare, ir veiksmus, keliančius grėsmę taikai, saugumui ir stabilumui šalyje.
                        
                        
                           2021 6 21
                        
                     
                           38.
                        
                        
                           Win Shein
                           (dar žinomas kaip U Win Shein)
                        
                        
                           Gimimo data: 1957 m. liepos 31 d.
                           Gimimo vieta: Mandalay (Mandalajus), Mianmaras / Birma
                           Pilietybė: Mianmaro
                           Lytis: vyras
                           Paso Nr.: DM001478 (Mianmaras / Birma), išduotas 2012 m. rugsėjo 10 d., galioja iki 2022 m. rugsėjo 9 d.
                           Nacionalinis tapatybės Nr.: 12DAGANA011336
                        
                        
                           Win Shein yra Sąjungos Vyriausybės planavimo ir finansų ministras, 2021 m. vasario 1 d. paskirtas vyriausiojo vado Min Aung Hlaing. 2021 m. vasario 1 d. vyriausiojo vado Min Aung Hlaing vadovaujamos Mianmaro ginkluotosios pajėgos (Tatmadaw) surengė perversmą Mianmare: panaikino 2020 m. lapkričio 8 d. surengtų rinkimų rezultatus ir nuvertė demokratiškai išrinktą Vyriausybę. Šio perversmo metu laikinai prezidento pareigas einantis viceprezidentas Myint Swe paskelbė nepaprastąją padėtį ir valstybės teisėkūros, vykdomąją ir teisminę valdžią perdavė Min Aung Hlaing.
                           Win Shein sutiko eiti Sąjungos Vyriausybės planavimo, finansų ir pramonės ministro pareigas ir atlieka svarbų vaidmenį režimo ekonominėje politikoje, todėl Win Shein yra atsakingas už kenkimą demokratijai ir teisinei valstybei Mianmare / Birmoje.
                        
                        
                           2021 6 21“